Horizon Layihəsi

"Horizon" layihəsi "New Media Consortium" tərəfindən tədris və öyrənmə üçün inkişaf etməkdə olan texnologiyaları planlaşdırmağa yönəlmiş bir təşəbbüsdür. Layihənin məqsədi dünyanın müxtəlif ölkələrində fəaliyyət göstərən tədrisçilərə və müəllimlərə öz təcrübələrini təkmilləşdirmək, eyni zamanda peşəkarların bilik və bacarıqlarından faydalanmaq üçün şərait yaratmaqdır."Horizon Report EdTech Weekly App" Archived2014–01–25 at the Wayback Machine. Retrieved on 7 Jan 2013

"Horizon-2020" layihəsinin 80 milyard avro büdcəsi var və bu layihə Avropa İttifaqı tərəfindən maliyyələşdirilir.

 Rəsədxana əməkdaşı "Horizon-2020" qaliblərindən biri olub 
AMEA N. Tusi adına Şamaxı Astrofizika Rəsədxanasının (ŞAR) "Ulduz atmosferləri fizikası və maqnetizm" şöbəsinin müdiri, fizika-riyaziyyat üzrə fəlsəfə doktoru, (f-r.ü.f.d.,) dosent Canməmməd Rüstəmovun təqdim etdiyi layihə, Avropa İttifaqının ən böyük qrant proqramlarından biri olan "Horizon-2020" çərçivəsində qalib layihələrdən biri seçilib.

"Horizon-2020" çərçivəsində elmi, elmi-texniki, tibb, ərzaq təhlükəsizliyi və digər sahələr üzrə təqdim olunan layihələr Avropanın nüfuzlu mütəxəssisləri tərəfindən qiymətləndirilir.

C. Rüstəmovun təqdim etdiyi layihəyə ayrılan vəsait, ümumilikdə 10 ölkədən olan layihələr arasında maliyyə baxımından dördüncü yeri tutur.

Layihə çərçivəsində, O spektral sinfinə daxil olan massiv ulduzların və Volf-Raye tipli ulduzların 4 il ərzində 10 ölkənin astronomları ilə birgə tədqiqi nəzərdə tutulur.

Bu tədqiqatlar zamanı müxtəlif ölkələrin astronomlarının hazırda istifadə etdiyi, uzun illər sınaqdan keçmiş metodlardan istifadə olunacaq. Elmi tədqiqatlarda bütün ölkələrin astronomları tərəfindən eyni üsulu tətbiqi, əldə olunan nəticələrin etibarlılığını artıracaq və bu nəticələrin beynəlxalq astronomiya ictimaiyyəti tərəfindən qəbul olunmasına zəmin yaradacaq. Bu amil, elmi tədqiqatlarda mühüm əhəmiyyət kəsb edir.

Layihənin icrasına 2019-cu ilin yanvar ayından başlanacaq.

Bu tarixdən etibarən, ŞAR-ın əməkdaşları layihədə qeyd edilən ölkələrə ezam olunacaq, eləcə də həmin ölkələrdən olan mütəxəssislərin ŞAR-a səfərləri gözlənilir.

 Qrant proqramı Şamaxı Astrofizika Rəsədxanasında fəaliyyətə başlayıb 
2019-cu il yanvarın 6-da bu layihə çərçivəsində Çexiya Elmlər Akademiyasının Ondrjeуev Rəsədxanasının əməkdaşı Olqa Mareva ŞAR-a elmi ezamiyyətə gəlib.

Bir ay davam edən ezamiyyətin məqsədi, "Horizon-2020" qrant layihəsinə cəlb olunmuş əməkdaşlarla tanış olmaq, qarşılıqlı əməkdaşlıq istiqamətlərini müəyyənləşdirmək və birgə tədqiqat metodlarını müzakirə etməkdir.

Ezamiyyət müddətində Olqa Mareva ŞAR-ın 2 metrlik teleskopunda aparılan spektral müşahidələrdə iştirak edib. O, bu müşahidələrin hazırda qabaqcıl dünya rəsədxanalarında tətbiq olunan müasir standartlarına tam uyğun olduğunu və bu müşahidələr nəticəsində yüksək səviyyəli elmi nəticələr əldə etməyin mümkün olduğunu bir daha təsdiq edib.

 Nəzərdə tutulan elmi ezamiyyətlər 
"Horizon-2020" qrant layihəsi çərçivəsində rəsədxananın elmi işçiləri –  Aynur Abdulkərimovanın aprel-may aylarında, Günay Hacıyavanın isə iyun ayında Estoniyanın Tartu Rəsədxanasına, Aynur Abdulkərimovanın oktyabr-dekabr aylarında Çexiyanın Ondrjeyev Rəsədxanasına, Canməmməd Rüstəmovun isə Estoniyanın Tartu Rəsədxanasına oktyabr-dekabr aylarında elmi ezamiyyətləri plalaşdırılır.https://www.muallim.edu.az/news.php?id=4172&lang=

Yanvarın 21-də Çexiya Elmlər Akademiyasının Ondrjeyev Rəsədxanasının əməkdaşları ilə "Skype" vasitəsilə videokonfrans keçirilib və fikir mübadiləsi aparılıb.

Layihə çərçivəsində 6 fevral tarixində Çexiya Elmlər Akademiyasının Ondrjeyev Rəsədxanasının əməkdaşı Olqa Mareva, Şamaxı Astrofizika Rəsədxanasında təşkil olunan elmi seminar çərçivəsində "Volf-Raye ulduzları – massiv ulduzların təkamülünün son mərhələsi kimi" mövzusunda məruzə edib. Məruzədə, bu ulduzlarının tədqiqinin müasir vəziyyəti və ŞAR-da aparılan müvafiq elmi işlər barədə məlumat verilib.

Sonda məruzəçi seminar iştirakçılarının suallarını cavablandırıb.

 İstinadlar 

Kateqoriya:Maarifləndirici texnologiya